**ΙΣΤΟΡΙΑ ΤΟΥ ΝΕΟΤΕΡΟΥ ΚΑΙ ΤΟΥ ΣΥΓΧΡΟΝΟΥ ΚΟΣΜΟΥ**

**Γ΄ ΛΥΚΕΙΟΥ (ΓΕΝΙΚΗΣ ΠΑΙΔΕΙΑΣ)**

***Κεφάλαιο Γ: Ο Α΄ Παγκόσμιος πόλεμος και οι άμεσες επιπτώσεις του***

Εισαγωγή σελ. 75 : εντός ύλης

Πλαγιότιτλοι-περίληψη παραγράφων

**2. Η ΔΙΕΞΑΓΩΓΗ ΚΑΙ Η ΕΚΒΑΣΗ ΤΟΥ ΠΟΛΕΜΟΥ (1914-1918)**

**Ο πόλεμος γίνεται παγκόσμιος.**

**- Η ένταξη της Οθωμανικής Αυτοκρατορίας (1914) και της Βουλγαρίας (1915) στη Συμμαχία των Κεντρικών Δυνάμεων και η συμμαχία της Ιταλίας (1915) και της Ελλάδας (1917) με την Τριπλή Συνεννόηση (Αντάντ). Ήττα Σερβίας και αποτυχία Βρετανών στη χερσόνησο της Καλλίπολης το 1915. (1η παράγραφος)**

**- Ο πόλεμος υποβρυχίων στους ωκεανούς. Η έξοδος των ΗΠΑ στον πόλεμο (1917) μαζί με άλλα γεγονότα καθορίζουν την έκβαση του πολέμου. (2η παράγραφος)**

**- Η κατάρρευση του δυτικού μετώπου με την αποτυχία της γερμανικής επίθεσης το 1918. (3η παράγραφος)**

**Το μακεδονικό μέτωπο και το τέλος του πολέμου.**

**- Ήττα και συνθηκολόγηση Βουλγαρίας, Οθωμανικής Αυτοκρατορίας και Αυστρίας το φθινόπωρο του 1918. (1η παράγραφος)**

**- 11 Νοεμβρίου 1918: λήξη Α΄ Παγκοσμίου Πολέμου με την υπογραφή ανακωχής. (2η παράγραφος)**

**Οι συνέπειες του πολέμου.**

- Τα θύματα του Α΄ Παγκοσμίου Πολέμου. **(1η παράγραφος)**

**- Οι ηθικές (υπονόμευση βασικών αξιών του δυτικού πολιτισμού), πολιτικές (π.χ. υπονόμευση κοινοβουλευτικής δημοκρατίας, παρέμβαση στρατιωτικών στην πολιτική) και οικονομικές συνέπειες (κρατικός παρεμβατισμός)** του Α΄ Παγκοσμίου Πολέμου. **(2η παράγραφος)**

**- Πολιτικές συνέπειες: Τα «14 σημεία» του αμερικανού προέδρου Ουίλσον και η διάλυση των πολυεθνικών αυτοκρατοριών: Αυστρουγγαρία και Οθωμανική. (3η παράγραφος)**

**- Πολιτικές συνέπειες: ανέφικτες εδαφικές υποσχέσεις των Συμμάχων στην Ιταλία, την Ελλάδα, τους Άραβες και τους Εβραίους. (4η παράγραφος)**

ΕΡΩΤΗΣΕΙΣ

1) Ποια γεγονότα έπαιξαν καθοριστικό ρόλο στην έκβαση του Α΄ Παγκοσμίου πολέμου και ποια ήταν η νικήτρια συμμαχία;

2) Περιγράψτε τα αποτελέσματα/συνέπειες του Α΄ Παγκοσμίου πολέμου σε υλικό, πολιτικό, ηθικό και κοινωνικό επίπεδο

3) ΣΩΣΤΟ Η ΛΑΘΟΣ: Η Βρετανία, η Γαλλία και η Ρωσία αποτελούσαν την Τριπλή Συμμαχία του Α΄ Παγκοσμίου Πολέμου.

4) Στον Α΄ Παγκόσμιο Πόλεμο η Οθωμανική Αυτοκρατορία έσπευσε να ταχθεί με το μέρος: α. της Tριπλής Συνεννόησης β. των Κεντρικών Δυνάμεων γ. της Ρωσίας δ. κανενός

5) Συγκρίνοντας το χάρτη της Ευρώπης το 1914 (σ. 78) με το χάρτη του 1919-1920 που ακολουθεί να βρείτε τα νέα κράτη που δημιουργήθηκαν μετά το τέλος του Α΄ Παγκοσμίου πολέμου.

Η ΕΥΡΩΠΗ ΜΕΤΑ ΤΟ ΤΕΛΟΣ ΤΟΥ Α΄ ΠΑΓΚΟΣΜΙΟΥ ΠΟΛΕΜΟΥ



**3. Η ΕΛΛΑΔΑ ΣΤΟΝ Α' ΠΑΓΚΟΣΜΙΟ ΠΟΛΕΜΟ**

**Οι εκκρεμότητες της Συνθήκης του Βουκουρεστίου.**

**Εκκρεμή τα ζητήματα των ελληνοαλβανικών συνόρων και των νησιών του Ανατολικού Αιγαίου. Πρωτόκολλο Φλωρεντίας 1913: οι επαρχίες Χιμάρας, Αργυροκάστρου και Κορυτσάς της Βόρειας Ηπείρου δίνονται από τις μεγάλες δυνάμεις στην Αλβανία παρά την πλειονότητα του ελληνικού πληθυσμού τους.**

**Η στάση της Ελλάδας κατά την κήρυξη του πολέμου και η διαφωνία Κωνσταντίνου - Βενιζέλου.**

**- Βενιζέλος: υπέρ της συμμαχίας της Ελλάδας με την Τριπλή Συνεννόηση vs Βασιλιάς Κωνσταντίνος, υπουργός εξωτερικών Γεώργιος Στρέιτ και Γενικό Επιτελείο Στρατού: υπέρ της διαρκούς ουδετερότητας. Επιχειρήματα της κάθε πλευράς. (1η παράγραφος)**

**- Η διαφωνία Κωνσταντίνου και Βενιζέλου οδηγεί σε πολιτική κρίση και στην πρώτη παραίτηση του πρωθυπουργού το 1914. (2η παράγραφος)**

**- Φεβρουάριος 1915: η Αγγλία ζητά τη συμμετοχή της Ελλάδας στην επιχείρηση κατά των Στενών (Δαρδανέλια) με αντάλλαγμα εδάφη στα παράλια της Μικράς Ασίας. Ο Βενιζέλος συμφωνεί αλλά ο βασιλιάς Κωνσταντίνος αρνείται κι έτσι ο πρωθυπουργός παραιτείται. (3η παράγραφος)**

**Ο Εθνικός Διχασμός**

**- Η έναρξη του «Εθνικού διχασμού» μετά την παραίτηση Βενιζέλου το 1915: η διαφωνία Βενιζέλου και Κωνσταντίνου δίχασαν το λαό για πάνω από 20 χρόνια και προκάλεσαν πολιτικές και συνταγματικές ανωμαλίες. (1η παράγραφος)**

|  |
| --- |
| **Πληρέστερος ορισμός: *Εθνικός Διχασμός* ήταν η π**ολιτική κρίση που προέκυψε το 1915 από τη διαφωνία του πρωθυπουργού Ε. Βενιζέλου με το βασιλιά Κωνσταντίνο σχετικά με τη συμμετοχή της Ελλάδας στον Α΄ παγκόσμιο πόλεμο (1914-1918). Ο Βενιζέλος ήταν υπέρ της συμμετοχής στο πλευρό της Αντάντ ενώ ο βασιλιάς υποστήριζε την ουδετερότητα. Η κρίση αυτή οδήγησε τους Έλληνες στον α΄ εμφύλιο πόλεμο του 20ού αιώνα, γιατί δίχασε το λαό σε βενιζελικούς και αντιβενιζελικούς που έκτοτε μισούνταν και αλληλοεξοντώνονταν. Ο διχασμός, επίσης, προκάλεσε πολιτική και συνταγματική ανωμαλία για περισσότερα από 20 χρόνια και εξέθεσε την Ελλάδα σε σοβαρούς κινδύνους. |

**- Νίκη του Βενιζέλου στις εκλογές Μαΐου 1915 και συνταγματική εκτροπή με τον εξαναγκασμό του από τον Κωνσταντίνο σε νέα παραίτηση. (2η παράγραφος)**

**- Αποχή του Βενιζέλου από τις εκλογές του Δεκεμβρίου 1915 και κατηγορία του προς το βασιλιά για παραβίαση του συντάγματος. (3η παράγραφος)**

**- Ο Βενιζέλος επαναστατεί κατά του βασιλιά ενισχυμένος από τη Γαλλία και την Αγγλία και τους βενιζελικούς της Θεσσαλονίκης που συγκρότησαν την «Επιτροπή Εθνικής Άμυνας|». (4η παράγραφος)**

**- Μετά την κατάληψη του οχυρού Ρούπελ από τη Βουλγαρία το 1916 η Αγγλία και η Γαλλία αποκλείουν τα ελληνικά παράλια για να πειθαναγκάσουν την Ελλάδα να συμμαχήσει μαζί τους. Οι απαιτήσεις τους για αποστράτευση και αλλαγή της φιλοβασιλικής κυβέρνησης με εκλογές. (5η παράγραφος)**

**- Δημιουργία 2 αντίπαλων στρατιωτικών ομάδων: αντιβενιζελικοί «Επίστρατοι» στην «Παλαιά Ελλάδα» (κεντρική και νότια Ελλάδα) και βενιζελικοί «Αμυνίτες» στις «Νέες Χώρες». (Βόρεια Ελλάδα) (6η παράγραφος)**

**- Βουλγαρική επίθεση και διωγμοί Ελλήνων στην Ανατολική Μακεδονία το 1916. (7η παράγραφος)**

**Το Κίνημα της «Εθνικής Άμυνας» και τα «Νοεμβριανά».**

- Κίνημα Εθνικής Αμύνης το 1916 από Βενιζελικούς με τη βοήθεια του Γάλλου στρατηγού Σαράιγ με σκοπό την είσοδο της Ελλάδας στον Α΄ Παγκόσμιο Πόλεμο στο πλευρό της Αντάντ. Αναγκαστική ανάληψη της ηγεσίας του από το Βενιζέλο. (1η παράγραφος)

- Η πολιτική του Κωνσταντίνου απέναντι στα αιτήματα των Συμμάχων οδηγεί στις συγκρούσεις των Νοεμβριανών του 1916 ανάμεσα σε βασιλικούς και γαλλικές δυνάμεις. Διώξεις βενιζελικών από τους Επίστρατους. (2η παράγραφος)

**Η εκθρόνιση του Κωνσταντίνου και η είσοδος της Ελλάδας στον πόλεμο.**

- Γαλλία, Αγγλία και Ιταλία απαιτούν και πετυχαίνουν την εκθρόνιση του Κωνσταντίνου τον Ιούνιο του 1917. Νέος βασιλιάς ο γιος του Αλέξανδρος. (1η παράγραφος)

- Άρση συμμαχικού αποκλεισμού, σχηματισμός νέας κυβέρνησης από το Βενιζέλο και κήρυξη πολέμου κατά της Γερμανίας. (2η παράγραφος)

- Αξιόμαχος ελληνικός στρατός στο μακεδονικό μέτωπο παρά την κακή κατάσταση των ενόπλων δυνάμεων της χώρας λόγω εθνικού διχασμού. Η συμβολή του στη νίκη των Συμμάχων επιτρέπει στην Ελλάδα να συμμετέχει στις διαπραγματεύσεις των νικητών. (3η παράγραφος)

ΕΡΩΤΗΣΕΙΣ

1. Ποιες ήταν οι δυο διαφορετικές απόψεις που εκφράστηκαν από κορυφαία πολιτικά πρόσωπα για τη συμμετοχή της Ελλάδας στον Α΄ Παγκόσμιο πόλεμο και πού οδήγησε η αντιπαράθεσή τους;

2. Πώς συνδέεται το πολιτικό όραμα του Ελευθερίου Βενιζέλου με την επιθυμία συμμετοχής της Ελλάδας στον Α΄ Παγκόσμιο πόλεμο στο πλευρό της Αντάντ;

3. Ποια ήταν η στάση της Αγγλίας και της Γαλλίας και οι στρατιωτικές εξελίξεις που οδήγησαν την Ελλάδα να συμμετάσχει στον Α΄ Παγκόσμιο πόλεμο;

4. ΣΩΣΤΟ Η ΛΑΘΟΣ: α) Ο βασιλιάς Κωνσταντίνος ήταν οπαδός της «διαρκούς ουδετερότητας» και δεν επιθυμούσε την είσοδο της Ελλάδας στον Α΄ Παγκόσμιο Πόλεμο.

β) Τα «Νοεμβριανά» του 1916 αφορούσαν σε συγκρούσεις που συνέβησαν στην Αθήνα μεταξύ υποστηρικτών της κυβέρνησης και στρατιωτικών αγημάτων της Αγγλίας.

γ) Η Ελλάδα μπήκε στον Α΄ Παγκόσμιο Πόλεμο το 1917 στο πλευρό της Τριπλής Συννενόησης.

5. Με το Πρωτόκολλο της Φλωρεντίας (4/17 Δεκεμβρίου 1913) οι επαρχίες της Χιμάρας, του Αργυροκάστρου και της Κορυτσάς, όπου υπήρχε ακμαίο το ελληνικό στοιχείο, παραχωρήθηκαν στην Ελλάδα.

**4. ΤΟ ΣΥΝΕΔΡΙΟ ΕΙΡΗΝΗΣ ΤΩΝ ΠΑΡΙΣΙΩΝ (1919-1920)**

- Ο βασικός σκοπός του συνεδρίου Ειρήνης στο Παρίσι (αλλαγή του χάρτη της Ευρώπης και της Εγγύς Ανατολής) και οι πρωτεργάτες του: Κλεμανσό, Ουίλσον και Λόυντ Τζορτζ. (1η παράγραφος)

- Οι στόχοι των νικητών: η μειονεκτική θέση της Γερμανίας και η χάραξη των συνόρων στην Κεντρική και Ανατολική Ευρώπη και στην Εγγύς Ανατολή με βάση τις εθνότητες. (2η παράγραφος)

**Η συνθήκη των Βερσαλλιών. (3η παράγραφος)**

- Συνθήκη ειρήνης ανάμεσα στη Γερμανία και τους νικητές: προσάρτηση εδαφών της Γερμανίας από τη Γαλλία, το Βέλγιο και την Πολωνία, αποστρατικοποίηση της περιοχής του ποταμού Ρήνου και υπερβολικές πολεμικές αποζημιώσεις.

**Οι συνθήκες ειρήνης με τις άλλες ηττημένες δυνάμεις**:

Συνθήκη του Σαιν Ζερμαίν με την Αυστρία 1919, Συνθήκη του Νεϊγύ με τη Βουλγαρία 1919, Συνθήκη των Σεβρών με την Οθωμανική Αυτοκρατορία 1920, συνθήκη του Τριανόν με την Ουγγαρία 1920. (4η παράγραφος)

- Συνθήκη του Νεϊγύ 1919: ελληνική κυριαρχία στην Ανατολική Μακεδονία και Δυτική Θράκη (Μεταξύ των ποταμών Έβρου και Νέστου), αμοιβαία εθελούσια μετανάστευση των Βουλγάρων από την Ελλάδα και των Ελλήνων από τη Βουλγαρία για απαλλαγή κάθε χώρας από την αντίστοιχη μειονότητα και τις διεκδικήσεις της. (5η παράγραφος)

- Συνθήκη των Σεβρών 1920: παραχώρηση Δυτικής και Ανατολικής Θράκης στην Ελλάδα, αναγνώριση της κυριαρχίας της στα νησιά του Αιγαίου και προσωρινή ελληνική διοίκηση στην περιοχή Σμύρνης. Κωνσταντινούπολη και Στενά υπό συμμαχικό έλεγχο. (6η παράγραφος)

**Οι συνέπειες των Συνθηκών Ειρήνης του Α΄ Παγκόσμιου Πολέμου**

- Πληθώρα μειονοτήτων στη μεταπολεμική Ευρώπη που οδηγεί σε συγκρούσεις. Επιθυμία αναθεώρησης του εδαφικού καθεστώτος από τις δυσαρεστημένες χώρες (Γερμανία, Ιταλία, Βουλγαρία και Ουγγαρία) (1η παράγραφος)

- Οι ταπεινωτικοί όροι της συνθήκης που υπέγραψε η Γερμανία οδήγησαν στην ανάπτυξη του ναζισμού, υπονόμευσαν τη Γερμανική Δημοκρατία της Βαϊμάρης και οδήγησαν στο Β΄ Παγκόσμιο Πόλεμο. (2η παράγραφος)

- Οι συνέπειες της συνθήκης ειρήνης στην Οθωμανική αυτοκρατορία: ανάπτυξη του εθνικιστικού κινήματος του Κεμάλ που μεταμόρφωσε την Τουρκία σε εθνικό κράτος και αντιστάθηκε στον ελληνικό στρατό στη Μικρά Ασία το 1919-1922. (3η παράγραφος)

- Η Συνθήκη ειρήνης της Λωζάννης 1923 μετά την ήττα της Ελλάδας στο μικρασιατικό πόλεμο. Τουρκία: ανακτά Ανατολική Θράκη και περιοχή της Σμύρνης. Σύνορα Ελλάδας-Τουρκίας στον Έβρο ποταμό. Ιταλική κυριαρχία στα Δωδεκάνησα.

ΕΡΩΤΗΣΕΙΣ

1. Με ποια συνθήκη τερματίστηκε ο Α΄ Παγκόσμιος πόλεμος και ποια ηττημένη χώρα υπέστη τις σοβαρότερες συνέπειες;

2. Ποιες από τις συνθήκες που υπογράφτηκαν μετά το τέλος του Α΄ Παγκοσμίου πολέμου αφορούσαν την Ελλάδα και τι όριζε η καθεμιά;

3. ΣΩΣΤΟ Ή ΛΑΘΟΣ: α) Οι στρατιωτικοί όροι της Συνθήκης των Βερσαλλιών (1919) ήταν επαχθείς για τη Γερμανία.

β) Με τη Συνθήκη των Σεβρών (28 Ιουλιου/10 Αυγούστου 1920) παραχωρήθηκαν στην Ελλάδα η Κωνσταντινούπολη και τα Στενά.

γ) Με τη Συνθήκη Ειρήνης της Λωζάννης η Τουρκία ανέκτησε την Ανατολική Θράκη και την περιοχή της Σμύρνης.

**5. Ο ΜΙΚΡΑΣΙΑΤΙΚΟΣ ΠΟΛΕΜΟΣ (1919-1922)**

**Οι ελληνικές διεκδικήσεις μετά τον Α' Παγκόσμιο Πόλεμο.**

**-Στο Συνέδριο Ειρήνης στο Παρίσι μόνο η Αγγλία και η Γαλλία πρόσφεραν υποστήριξη στις ελληνικές εδαφικές διεκδικήσεις, σε αντίθεση με την Ιταλία και τις ΗΠΑ. (1η παράγραφος)**

**- Η απουσία της Ρωσίας από το συνέδριο, η επιθυμία της Γαλλίας και της Αγγλίας να περιορίσουν τις βλέψεις της Ιταλίας μέσω των ελληνικών διεκδικήσεων και η διπλωματία του Βενιζέλου εξασφαλίζουν στην Ελλάδα νέα εδάφη. (2η παράγραφος)**

**- Οι εθνικές διεκδικήσεις της Ελλάδας: Βόρεια Ήπειρος, Θράκη, δυτικά παράλια Μικράς Ασίας και νησιά του Ανατολικού Αιγαίου πλην των Δωδεκανήσων. (3η παράγραφος)**

**- Ως αντάλλαγμα για τις εδαφικές διεκδικήσεις η συμμετοχή της Ελλάδας στον πόλεμο κατά των Μπολσεβίκων στην Ουκρανία το 1919 και οι αρνητικές συνέπειές της: θάνατοι και προσφυγιά στους Έλληνες της νότιας Ρωσίας. (4η παράγραφος)**

**Η κίνηση για την ανεξαρτησία του Πόντου.**

**Αίτημα Ελλήνων του Πόντου στο Συνέδριο Ειρήνης του 1918 για ίδρυση ανεξάρτητου ποντιακού ή ποντοαρμενικού κράτους. Η διαφωνία του Βενιζέλου και η προτίμησή του για ένταξη των Ποντίων στο αρμενικό κράτος. Η απόφαση για ίδρυση Ποντοαρμενικής Ομοσπονδίας η οποία έπεσε θύμα του εθνικιστικού κινήματος του Κεμάλ.**

**Η συμμαχική εντολή για την απόβαση του ελληνικού στρατού στη Σμύρνη και η έκβαση του πολέμου.**

**- Η Συμμαχική εντολή το 1919 για κατάληψη της περιοχής της Σμύρνης από τον ελληνικό στρατό και ελληνική διοίκηση για 5 χρόνια και οι στόχοι της. (1η παράγραφος)**

**- Οι αιτίες και οι συνέπειες της ήττας της Ελλάδας στο Μικρασιατικό πόλεμο: αιτίες: εκλογική ήττα Βενιζέλου 1920, παλινόρθωση Κωνσταντίνου, επέκταση και διάσπαση του ελληνικού μετώπου στη Μικρά Ασία. Συνέπειες: πυρπόληση Σμύρνης και διωγμός Ελλήνων Μικράς Ασίας, Πόντου και Ανατολικής Θράκης, στρατιωτικό κίνημα Πλαστήρα το 1922, εκθρόνιση Κωνσταντίνου και καταδίκη σε θάνατο 6 βασιλικών. (2η παράγραφος)**

**- Συνέπεια της ήττας: Σύμβαση της Λωζάννης για την υποχρεωτική ανταλλαγή των Ελλήνων της Τουρκίας και των μουσουλμάνων της Ελλάδας. (με κάποιες εξαιρέσεις) (3η παράγραφος)**

**Συμπεράσματα.**

Η Συνθήκη της Λωζάννης ήταν σκληρή για την Ελλάδα. Η άθλια κατάσταση της Ελλάδας το 1923 (στρατιωτικά, πολιτικά και οικονομικά)

ΕΡΩΤΗΣΕΙΣ

1. Ποιες ήταν οι ελληνικές εδαφικές διεκδικήσεις του Ελευθερίου Βενιζέλου στο συνέδριο ειρήνης του 1919 μετά το τέλος του Α΄ Παγκοσμίου πολέμου;

2. Ποιο ήταν το αίτημα των Ελληνοποντίων στο συνέδριο ειρήνης στο Παρίσι το 1918 και ποια ήταν η κατάληξη του πολιτικού αγώνα τους;

3. Μικρασιατικός πόλεμος: χρόνος διεξαγωγής, εμπόλεμοι, αίτια, κατάληξη και επίσημη συμφωνία με την οποία τερματίστηκε.

4. Τι προέβλεπε η σύμβαση της Λοζάνης (1923) για τους χριστιανικούς και μουσουλμανικούς πληθυσμούς της Ελλάδας και της Τουρκίας;

5. ΣΩΣΤΟ Ή ΛΑΘΟΣ: α) Ο Ελ. Βενιζέλος υποστήριξε θερμά την ίδρυση ανεξάρτητου Ποντιακού κράτους στο Συνέδριο Ειρήνης στο Παρίσι. β) Η Συνθήκη της Λωζάννης (1923) προέβλεπε την υποχρεωτική ανταλλαγή των Ελλήνων ορθοδόξων της Τουρκίας και των μουσουλμάνων της Ελλάδας συμπεριλαμβανομένων και των Ελλήνων της Κωνσταντινούπολης και των νησιών Ίμβρου και Τενέδου.

6. Αντιστοιχίστε τις συνθήκες με τα στοιχεία της στήλης Β.

|  |  |
| --- | --- |
| Στήλη Α | Στήλη Β |
| 1. Συνθήκη του Λονδίνου | α. Ο ποταμός Έβρος ορίζεται ως σύνορο μεταξύ Ελλάδας και Τουρκίας. |
| 2. Συνθήκη των Σεβρών | β. Καθορίζεται η αμοιβαία και εθελούσια μετανάστευση Βουλγάρων και Ελλήνων. |
| 3. Συνθήκη της Λοζάνης | γ. Η Ελλάδα αποκτά την Καβάλα και την περιοχή της. |
| 4. Συνθήκη των Βερσαλλιών | δ. Η Οθωμανική αυτοκρατορία χάνει τα βαλκανικά εδάφη της. |
| 5. Συνθήκη του Βουκουρεστίου | ε. Η Γερμανία χάνει ευρωπαϊκά εδάφη και αποικίες. |
| 6. Συνθήκη του Νεϊγύ | στ. Η Ελλάδα αποκτά την προσωρινή διοίκηση της περιοχής της Σμύρνης. |

ΠΗΓΗ: Συνδυάζοντας τις ιστορικές σας γνώσεις με τις απαραίτητες πληροφορίες από τις ιστορικές πηγές που σας δίνονται, να αναφερθείτε:

**α.** στο ζήτημα του Ποντιακού ελληνισμού, έτσι όπως εξελίχθηκε με το τέλος του Α΄ Παγκοσμίου Πολέμου, και τις ελπίδες για δημιουργία ανεξάρτητου ποντιακού κράτους. (μονάδες 12)

**β.** στις αποφάσεις των Διεθνών Συνθηκών, στο Συνέδριο Ειρήνης των Παρισίων, σε σχέση με το ζήτημα του Πόντου. (μονάδες 13) Μονάδες 25

ΕΙΚΟΝΑ-ΧΑΡΤΗΣ

****Χάρτης της Συνθήκης των Σεβρών

Πηγή: <https://el.wikipedia.org/wiki/%CE%A3%CF%85%CE%BD%CE%B8%CE%AE%CE%BA%CE%B7_%CF%84%CF%89%CE%BD_%CE%A3%CE%B5%CE%B2%CF%81%CF%8E%CE%BD_(%CE%95%CE%BB%CE%BB%CE%AC%CF%82_> (Προσπέλαση: 08/03/2023)

ΚΕΙΜΕΝΟ

Άρθρο 88. Η Τουρκία δηλοί ότι αναγνωρίζει, ως έπραξαν ήδη αι σύμμαχαι δυνάμεις, την Αρμενίαν ως κράτος ελεύθερον και ανεξάρτητον.

Άρθρο 89. Η Τουρκία και η Αρμενία, ως και τα λοιπά Υψηλά Συμβαλλόμενα μέλη, συμφωνούσι όπως υποβάλωσιν, υπό την διαιτησίαν του Προέδρου των Ηνωμένων Πολιτειών της Αμερικής τον καθορισμόν των μεταξύ της Τουρκίας και της Αρμενίας συνόρων, εν τοις βιλαετίοις Ερζερούμ, Τραπεζούντος, Βαν και Βιτλίδος, και όπως αποδεχθώσιν την απόφασιν αυτού και παν ό, τι θα ώριζεν εν σχέσει προς την έξοδον της Αρμενίας προς την θάλασσαν, ως και εν σχέσει προς την διάλυσιν του στρατού παντός οθωμανικού εδάφους συνεχομένου τοις ειρημένοις συνόροις.

Απόσπασμα από το κείμενο της Συνθήκης των Σεβρών (1920), άρθρα 88-89.

**6. Η ΡΩΣΙΚΗ ΕΠ**ΑΝ**ΑΣΤΑΣΗ**

**Η Οκτωβριανή Επανάσταση και η εγκαθίδρυση του κομμουνιστικού καθεστώτος.**

**- Οι Μπολσεβίκοι καταλαμβάνουν με την Οκτωβριανή Επανάσταση του 1917 την εξουσία στη Ρωσία και εγκαθιδρύουν κομμουνιστικό καθεστώς. Οι διαφορετικές απόψεις του Λένιν, του Μπουχάριν και του Τρότσκυ για τη συμμετοχή της χώρας τους στον Α΄ Παγκόσμιο Πόλεμο. Η συνθήκη ειρήνης του Μπρεστ-Λιτόφσκ το 1918 μεταξύ Ρωσίας (με απώλεια εδαφών) και Γερμανίας και η μεταφορά της πρωτεύουσας της Ρωσίας από την Πετρούπολη στη Μόσχα. (1η παράγραφος)**

**- Οι υποσχέσεις των ηγετών της επανάστασης (ειρήνη, διανομή γαιών και αυτοδιάθεση λαών Ρωσίας). Ο εμφύλιος πόλεμος στη Ρωσία (μεταξύ κομμουνιστών και υποστηρικτών του τσαρικού καθεστώτος) και οι εξωτερικές επεμβάσεις από τους πρώην συμμάχους της Ρωσίας οδηγούν το κομμουνιστικό καθεστώς σε σκληρότερη στάση (2η παράγραφος)**

**- Αντιμετώπιση απειλών κατά της ρωσικής επανάστασης με την κατάργηση των πολιτικών κομμάτων εκτός του Κομμουνιστικού (3η παράγραφος)**

**Η ίδρυση και η οργάνωση της ΕΣΣΔ.**

**- Ίδρυση της Ένωσης των Σοβιετικών Σοσιαλιστικών Δημοκρατιών το 1922: κομμουνιστική κρατική οντότητα με 4 αρχικά αυτόνομες και ομόσπονδες δημοκρατίες: Ρωσία, Ουκρανία, Λευκορωσία, Υπερκαυκασία (σημερινή Γεωργία, Αρμενία και Αζερμπαϊτζάν). Αυτονομία εθνοτήτων και διεθνισμός (1η παράγραφος)**

**- Τα θετικά και τα αρνητικά της συμμετοχής των εθνοτήτων στη Σοβιετική Ένωση: θετικά: εθνική υπερηφάνεια λόγω της πολιτιστικής ελευθερίας, αρνητικά: η εξουσία ασκούνταν από την ομοσπονδιακή κυβέρνηση και το Κομμουνιστικό Κόμμμα που ελεγχόταν από τους Ρώσους (2η παράγραφος)**

**- Η παντοδυναμία του Κομμουνιστικού Κόμματος με επικεφαλής το γενικό γραμματέα του (= Ιωσήφ Στάλιν)**

**(3η παράγραφος)**

**ΕΡΩΤΗΣΕΙΣ**

1) Από ποια οικονομικοπολιτική θεωρία επηρεάστηκε η οκτωβριανή επανάσταση και ποιος ήταν ο ηγέτης της;

2) Πώς τερματίστηκε ο Α΄ Παγκόσμιος Πόλεμος για την επαναστατημένη Ρωσία;

3) Ποιες ήταν οι υποσχέσεις των Ρώσων επαναστατών στο λαό;

4) Ποια ήταν η στάση των ευρωπαϊκών κρατών απέναντι στο νέο σοβιετικό καθεστώς;

5) Ποιο ήταν το κράτος που δημιουργήθηκε ως αποτέλεσμα της Ρωσικής Επανάστασης; Τι γνωρίζεται για τη δομή και την οργάνωσή του

6) Ποια η πολιτική σημασία της ρωσικής επανάστασης για τον υπόλοιπο κόσμο;

7) ΣΩΣΤΟ Ή ΛΑΘΟΣ: Το Κομμουνιστικό Κόμμα με επικεφαλής τον γενικό γραμματέα του κόμματος είχε τον απόλυτο έλεγχο της ΕΣΣΔ.

8) Επιλέξετε τη σωστή απάντηση

i) Με την Οκτωβριανή Επανάσταση (1917): α. οι Μπολσεβίκοι ανέτρεψαν τους σοσιαλιστές β. οι σοσιαλιστές ανέτρεψαν τους Μπολσεβίκους γ. οι Μπολσεβίκοι ανέτρεψαν την τσαρική μοναρχία δ. η τσαρική μοναρχία ανέτρεψε τους Μπολσεβίκους

ii) Κατά την Οκτωβριανή Επανάσταση (1917) τη στάση της επαναστατικής ηγεσίας διαμόρφωσε στο τέλος: α. η άποψη του Λένιν β. η άποψη του Λέον Τρότσκυ γ. η ραγδαία προέλαση των Γερμανών τον χειμώνα του 1917-1918 δ. η άποψη του Νικολάου Μπουχάριν

iii) Η ΕΣΣΔ περιλάμβανε αρχικά τέσσερις δημοκρατίες: α. την Ρωσία, Ουκρανία Λευκορωσία και Λετονία β. την Ρωσία, Ουκρανία, Λευκορωσία και Υπερκαυκασία γ. την Ρωσία, Λευκορωσία, Λετονία και Εσθονία δ. την Ρωσία, Λιθουανία, Λετονία και Εσθονία

ΓΙΑ ΟΛΟ ΤΟ ΚΕΦΑΛΑΙΟ Γ΄

1) Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

α. Δήλωση του προέδρου των ΗΠΑ Ουίλσον για την αυτοδιάθεση των λαών

β. Συνθήκη Ειρήνης του Βουκουρεστίου

γ. Ίδρυση της Ένωσης των Σοβιετικών Σοσιαλιστικών Δημοκρατιών

δ. Κίνημα στο Γουδή

ε. Τα «Νοεμβριανά»

2) Να εξηγήσετε το περιεχόμενο των παρακάτω ιστορικών όρων: *Τριπλή Συνεννόηση, Τριπλή Συμμαχία, «14 σημεία» (προέδρου Ουίλσον), Πρωτόκολλο της Φλωρεντίας, Εθνικός Διχασμός, «Νοεμβριανά», Επίστρατοι, Αμυνίτες, Συνθήκη Βερσαλλιών, Συνθήκη του Νεϊγύ, Συνθήκη των Σεβρών, Σύμβαση Ελλάδας-Τουρκίας 1923, Συνθήκη της Λωζάννης, Ποντοαρμενική Ομοσπονδία, Συνθήκη του Μπρεστ-Λιτόφσκ, Ένωση των Σοβιετικών Σοσιαλιστικών Δημοκρατιών*.

Μικρασιατική καταστροφή

Αιτίες:

- Η πολιτική των αντιβενιζελικών κυβερνήσεων 1920-1922

- Η επέκταση του μετώπου στη Μικρά Ασία και η έλλειψη στρατηγικού σχεδιασμού

- Το ισχυρό εθνικό κίνημα αντίστασης του Κεμάλ και η ενίσχυσή του από τη Σοβιετική Ένωση, τη Γαλλία και την Ιταλία

- Η εγκατάλειψη της Ελλάδας από τους συμμάχους της μετά την παλινόρθωση του βασιλιά Κωνσταντίνου το 1920

Συνέπειες:

- Πυρπόληση Σμύρνης

- Σφαγή, εκδίωξη, ξεριζωμός Ελλήνων Μικράς Ασίας

- Περίπου 1.500.000 πρόσφυγες στην Ελλάδα → αλλαγή ελληνικής κοινωνίας

- Στρατιωτικό κίνημα Νικολάου Πλαστήρα → έξωση βασιλιά Κωνσταντίνου, Γεώργιος Β΄ στο θρόνο

- Δίκη των εξ: εκτέλεση των «υπεύθυνων» για τη Μικρασιατική καταστροφή

- Σύμβαση της Λοζάνης 1923 για ανταλλαγή πληθυσμών μεταξύ Ελλάδας και Τουρκίας. Εξαιρέθηκαν οι Μουσουλμάνοι της Δυτικής Θράκης και οι Έλληνες της Κωνσταντινούπολης, της Ίμβρου και της Τενέδου. Το Πατριαρχείο παρέμεινε στην Κων/πολη

- Συνθήκη της Λοζάνης 1923: απώλεια Ανατολικής Θράκης και περιοχής της Σμύρνης, τα σύνορα Ελλάδας και Τουρκίας στον Έβρο ποταμό.

-Εγκατάλειψη Μεγάλης Ιδέας